2000/25/EY: Komission päätös, tehty 16 päivänä joulukuuta 1999, neuvoston direktiivin 97/78/EY 9 artiklan, joka koskee tuotteiden siirtämistä rajatarkastusasemalla kuljetusvälineestä toiseen silloin kun tavaralähetykset on tarkoitettu mahdollisesti Euroopan yhteisöön tuotaviksi, soveltamista koskevista yksityiskohtaisista säännöistä ja komission päätöksen 93/14/ETY muuttamisesta (tiedoksiannettu numerolla K(1999) 4506) (ETA:n kannalta merkityksellinen teksti)



Virallinen lehti nro L 009 , 13/01/2000 s. 0027 - 0028



KOMISSION PÄÄTÖS, tehty 16 päivänä joulukuuta 1999, neuvoston direktiivin 97/78/EY 9 artiklan, joka koskee tuotteiden siirtämistä rajatarkastusasemalla kuljetusvälineestä toiseen silloin kun tavaralähetykset on tarkoitettu mahdollisesti Euroopan yhteisöön tuotaviksi, soveltamista koskevista yksityiskohtaisista säännöistä ja komission päätöksen 93/14/ETY muuttamisesta (tiedoksiannettu numerolla K(1999) 4506) (ETA:n kannalta merkityksellinen teksti) (2000/25/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1) ja erityisesti sen 9 artiklan 2 kohdan, sekä katsoo, että 1) on tärkeää, että rajatarkastusaseman vastaava virkaeläinlääkäri saa asainmukaiset tiedot siirrettäessä tavaralähetyksiä kuljetusvälineestä toiseen ennen niiden tuontia EU:n alueelle jonkin toisen rajatarkastusaseman kautta, 2) on aiheellista vahvistaa aikarajat, joiden perusteella tehtävät eläinlääkärintarkastukset määräytyvät, 3) on tärkeää täsmentää, että tavaralähetyksille on tehtävä lainsäädännössä vahvistetut täydelliset eläinlääkärintarkastukset säädetyn enimmäisajan kuluttua umpeen, 4) voimassa olevat säännöt tavaralähetysten siirtämiseksi rajatarkastusasemalla kuljetusvälineestä toiseen vahvistetaan komission päätöksen 93/14/ETY(2) 4 artiklassa; nämä säännöt on kumottava ja korvattava tällä päätöksellä, ja 5) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kun rajatarkastusasemalle tuodaan tavaralähetyksiä siirrettäväksi kuljetusvälineestä toiseen, lastista vastaavan henkilön on ilmoitettava rajatarkastusaseman vastaavalle virkaeläinlääkärille lähetyksen saapumishetkellä ja toimivaltaisen viranomaisen vahvistamalla tavalla tavaralähetyksen arvioitu purkamisajankohta, määräpaikkana oleva rajatarkastusasema ja tarvittaessa tavaralähetyksen täsmällinen sijainti. 2 artikla Direktiivin 97/78/EY 9 artiklan 1 kohdan b alakohdassa olevan i alakohdan soveltamista varten - lentoaseman osalta vähimmäisaika on 12 tuntia ja enimmäisaika 48 tuntia, - sataman osalta vähimmäisaika on 7 päivää ja enimmäisaika 20 päivää. 3 artikla Jos 2 artiklassa tarkoitettu enimmäisaika on kulunut umpeen, tavaralähetykselle on tehtävä direktiivin 97/78/EY 4 artiklassa tarkoitetut tarkastukset saapumisrajatarkastusasemalla. 4 artikla Kumotaan päätöksen 93/14/ETY 4 artikla. 5 artikla Tätä päätöstä sovelletaan 1 päivästä tammikuuta 2000. 6 artikla Tämä päätös on osoitettu kaikille jäsenvaltioille. Tehty Brysselissä 16 päivänä joulukuuta 1999. Komission puolesta David BYRNE Komission jäsen (1) EYVL L 24, 30.1.1998, s. 3. (2) EYVL L 9, 15.1.1993, s. 42.